NARIADENIE KOMISIE (ES) č. 205/2005
zo 4. februára 2005,
ktorým sa dopĺňa príloha k nariadeniu (ES) č. 2400/96, pokiaľ ide o registráciu určitých názvov do Registra chránených označení pôvodu a chránených zemepisných označení [Valdemone - (CHOP), Queso Ibores - (CHOP), Pera de Jumilla - (CHOP), Aceite de Terra Alta ou Oli de Terra Alta - (CHOP), Sierra de Cádiz - (CHOP), Requeijão Serra da Estrela - (CHOP), Zafferano dell’Aquila - (CHOP), Zafferano di San Gimignano - (CHOP), Mantecadas de Astorga - (CHZO) a Pan de Cea - (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 6 ods. 3 a 4 prvú zarážku,
keďže:
(1)
V súlade s článkom 6 ods. 2 nariadenia Rady (EHS) č. 2081/92 žiadosť Talianska o registráciu troch názvov „Valdemone“, „Zafferano dell’Aquila“ a „Zafferano di San Gimignano“, žiadosť Španielska o registráciu šiestich názvov „Queso Ibores“, „Pera de Jumilla“, „Aceite de Terra Alta“ alebo „Oli de Terra Alta“, „Sierra de Cádiz“, „Mantecadas de Astorga“ a „Pan de Cea“ a žiadosť Portugalska o registráciu názvu „Requeijão Serra da Estrela“ boli uverejnené v Úradnom vestníku Európskeho únie (2).
(2)
Komisii nebola oznámená žiadna námietka voči registrácii v zmysle článku 7 nariadenia (EHS) č. 2081/92, tieto názvy preto musia byť zapísané do Registra chránených označení pôvodu a chránených zemepisných označení,
PRIJALA TOTO NARIADENIE:
Článok 1
Príloha k nariadeniu (ES) č. 2400/96 (3) sa dopĺňa názvami uvedenými v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. februára 2005